শহীদ স্মৃতি সংগ্রহশালার কিউরেটর অধ্যাপক ড. মো. সফিকুল ইসলাম বাংলানিউজকে বলেন, 'আমি মনে করি শহীদ স্মৃতি সংগ্রহশালা যে উদ্দেশ্যকে সামনে রেখে প্রতিষ্ঠিত হয়েছিল সে উদ্দেশ্য পূরণে সম্পূর্ণ সফল হয়েছে। এখানে প্রতিদিন প্রায় আড়াইশ দর্শনার্থী আসেন। তবে বিজয় দিবস, স্বাধীনতা দিবসের মত বিশেষ দিনগুলোতে হাজার হাজার দর্শনার্থীর সমাগম ঘটে। সংগ্রহশালায় ঐতিহাসিক নিদর্শনসমূহের সংগ্রহও দিন দিন বৃদ্ধি পাচ্ছে। সম্প্রতি বঙ্গবন্ধুর আন্দোলন-সংগ্রাম, পারিবারিক ও রাষ্ট্রপ্রধান থাকাকালীন সময়ের প্রায় ৭৫টি দুর্লভ ছবির কাজ চলছে। যা শিগগিরই আমাদের গ্যালারিতে টাঙানো হবে'।